ইউরোপ
ইউরোপের উত্তরে উত্তর মহাসাগর, পশ্চিমে আটলান্টিক মহাসাগর দক্ষিণে ভূমধ্যসাগর এবং দক্ষিণ-পূর্বে কৃষ্ণ সাগর ও সংযুক্ত জলপথ রয়েছে। যদিও ইউরোপের সীমানার ধারণা ধ্রুপদী সভ্যতায় পাওয়া যায়, তা বিধিবহির্ভূত; যেহেতু প্রাথমিকভাবে ভূ-প্রাকৃতিক শব্দ "মহাদেশ"-এ সাংস্কৃতিক ও রাজনৈতিক উপাদান অন্তর্ভুক্ত।
পোল্যান্ডের ভূগোল
পোল্যান্ড মধ্য ইউরোপের একটি দেশ, যা জার্মানির পূর্বে অবস্থিত। সাধারণভাবে পোল্যান্ড উত্তরে বাল্টিক সাগর থেকে শুরু হওয়া একটি ধারাবাহিক সমভূমি যা দক্ষিণে কার্পেথীয় পর্বতমালা পর্যন্ত বিস্তৃত। বাল্টিক সাগরের উপকূলে প্রাকৃতিক পোতাশ্রয়ের সংখ্যা খুব কম। কেবল গদান্স্‌ক-গদিনিয়া -সোপোত অঞ্চল এবং উত্তর-পশ্চিম কোণার শ্চেচিন অঞ্চলে প্রাকৃতিক পোতাশ্রয় রয়েছে। উত্তর-পূর্ব পোল্যান্ড অঞ্চলটি হ্রদ জেলা নামে পরিচিত। জনবিরল ও গহীন অরণ্যে আবৃত এই অঞ্চলে কৃষি ও শিল্প সম্পদের পরিমাণ কম। হ্রদ জেলার দক্ষিণ ও পশ্চিমে এক বিরাট সমভূমি দক্ষিণ-পশ্চিমে চেক প্রজাতন্ত্রের ও স্লোভাকিয়ার সীমান্তে সুডেটীয় পর্বতমালা পর্যন্ত, এবং দক্ষিণ-পূর্বে কার্পেথীয় পর্বতমালা পর্যন্ত চলে গেছে।